Järgnev saade on valminud tänu J.Meyeri teenistuspartnerite toele
Ma ei räägi oma mugavuse armastamisest.
Ma ei räägi puhkuse
või nädalalõppude armastamisest.
Ma räägin oma elu armastamisest
ja iga ajahetke armastamisest selles.
Inimesed on ajakirja ilmumise päevast elevil.
Telli tasuta ajakiri "Igapäevaelu rõõmud" juba täna.
Kas ütlesin, et see on tasuta? Oo jaa, see on tasuta!
Tellimine meie kodulehe kaudu.
Nad on kurvad ja heitunud,
kuid kui nendega silmside luua ja naeratada,
siis nad loevad su naeratust ja hakkavad samuti naeratama.
Lapsed jooksevad naerdes su juurde.
Selle kogemuse peale oled lihtsalt müüdud.
LOOTUSE KÄSI
Midagi uut Joyce Meyer'ilt - õppepiibel oma meelte uuendamiseks.
"Mõistuse lahinguvälja Piibel".
Piibel, mis kätkeb endas mõtteid
Joyce'i menukist "Mõistuse lahinguväli",
kuhu on lisatud vastavasisulised Piibli kirjakohad.
Avasta Jumala Sõna ühel sügavamal moel,
et õppida mõtlema nii nagu Jumal mõtleb.
Ammuta praktilisi nõuandeid elu väljakutsete ületamiseks
ning häälesta oma meeled suurimaks võiduks ja palju muud.
"Mõistuse lahinguvälja Piibel" tellitav Joyce'i kodulehe kaudu.
IGAPÄEVAELU RÕÕMUD
Et armastada oma elu...
Kui paljud teist armastavad oma elu?
Ikka kohe tõeliselt.
Kui tahad kohe tõeliselt armastada oma elu,
viska sõna "vihkamine" välja oma sõnavarast.
"Ma vihkan neid ummikuid."
"Ma vihkan oma tööd."
"Ma vihkan nõudepesu."
"Ma vihkan auto õlivahetust."
Järgmine n kohe eriti hea -
"Ma vihkan nõudepesumasina tühjendamist."
See on ikka täiega hale!
Vanasti vihkasid nõudepesu,
kuid nüüd, kui ei pea seda enam tegema,
vihkad sa nõudepesumasina tühjaks võtmist,
mis sinu eest nõud ära peseb.
"Ma vihkan oma välimust."
"Ma vihkan, kuidas end tunnen."
Oled sa kunagi mõelnud, selles osas midagi ette võtta?
"Ei. Ma lihtsalt soovin, et mu elu oleks teistsugune."
Viska sõna "vihkama" välja oma sõnavarast.
Ainsad asjad, mida võime vihata, on õelus, kurjus ja patt.
Samas aga ei tohi me kunagi vihata ühtki inimest.
"Tõesti või?" - Tõesti! Ei mingit inimeste vihkamist!
Me ei tohi vihata mitte kedagi.
"Kas isegi vihane ei tohi kellegi peale olla?"
Ei, isegi seda mitte.
Kuid küll me jõuame selleni ka millalgi.
Armastus peab olema me elude keskne teema.
Minu kõige halvemini müünud raamat oli armastuse teemaline.
See on ikka täiesti haletsusväärne!
Lihtsalt haletsusväärne! Kohutav!
Jutt käis armastuse revolutsioonist.
Olin nii põnevil sellest raamatust,
soovitades teha kannapöörde elus ja alustada armastuse revolutsiooniga.
"Maailm on nii täis vihkamist, mistõttu kristlased -
unustagem iseendid ja armastagem inimesi!"
Jaa, jaa, siin plaksutate küll, kuid kas te selle raamatu ka ostsite?
Kui paljud on ostnud raamatu "Armastuse revolutsioon"?
Wau! Rohkem kui oleksin arvanud. Tänu Jumalale!
Sain lõpuks nii pahakseks, et hakkasin neid lihtsalt tasuta jagama
Tegu oli hea raamatuga! Sel raamatul polnud midagi viga.
Kuid inimesed pole lihtsalt huvitatud sellisest teemast.
Kui kirjutaksid raamatu sellest, kuidas üle öö miljonäriks saada,
ole valmis menukite listi sattuma.
"Issand, anna mulle, mida ma vajan, mitte mida ma tahan."
Uus palve.
On keegi ka piisevalt julge seda paluma?
"Issand, anna mulle, mida ma vajan, mitte mida ma tahan
ja anna seda mulle oma ajakava, mitte minu ajakava järgi."
"Anna mulle nii palju raha, kui millega suudan toime tulla
ja ärgu see kunagi saagu olulisemaks mu jaoks kui Sina."
Taavet palus Õpetussõnades 30:8-9:
"Ära anna mulle liiga palju, et ma Sind ei unustaks
ja ära anna mulle ka liiga vähe, et ma ei hakkaks nurisema Su ees."
Nii palus ta endale just täpselt õiget kogust,
millega ta uskus hakkama saavat,
hoides samal ajal Jumala endiselt esikohal oma elus."
Nii et, armastus peab olema me elu keskne teema,
kuid see pole nii, kui me ei seisa selle eest teadlikult,
Sest me lihalikus loomuses on liiga palju isekust,
et ärgata igal hommikul ja jätta iseennast tahaplaanile
seades teised esikohale.
Ilma Püha Vaimu rohke abita pole me selleks võimelised.
Nii nagu ka ilma teadliku käitumiseta mitte.
Paljude te jaoks on see totaalselt uus mõte.
Et paneb kohe nagu mõtlema.
Küsid oma naabrilt:
"Tahad ikka homme ka veel tagasi tulla või?"
"Ma ikka arvasin, et siin räägitakse millestki muust."
Armastus väljendub mitmel erineval moel.
Esiteks pole sa võimeline armastama enne,
kui oled lasknud Jumalal armastada iseennast.
See on see, kust kõik alguse saab - Jumal on kõigi asjade algus.
Jumala armastus on valatud välja me südameisse
Püha Vaimu kaudu.
"Sest nõnda on Jumal maailma armastanud,
et Ta andis oma ainusündinud Poja."
Armastus pole vaid midagi, mis väljendub Ta tegudes,
vaid Jumal ongi armastus ja Ta armastus on tingimusteta.
Jumal armastab sind.
Sa ei saa kuidagi Ta armastust välja osta.
Kõik, mida teha saad, on see vastu võtta,
kuigi paljud inimesed ei tee seda.
Jeesus ütles Johannese 15:9:
"Nõnda nagu Isa on armastanud mind, olen minagi armastanud teid.
Jääge minu armastusse!"
"Jääge" tähendab elamist ja asumist milleski
ning sellesse jäämist.
"Kui teie jääte minusse ja minu sõna teisse,
võite paluda, mida iganes ja ma teen seda.
Kuid lahus minust ei suuda te midagi." (Johannese 15)
Jeesus ütles: "Ma armastan teid, mistõttu jääge mu armastusse."
Jeesus lasi Jumala armastusel voolata endasse ja enda läbi.
Sa ei suuda armastada teisi,
kui pole ise võtnud vastu Jumala armastust.
Kuula nüüd hoolega!
Kui me võtame vastu Jumala armastuse,
siis me ka armastame iseendid.
Mitte isekalt, aga elutervel moel.
Parim and, mida maailmale anda võid,
on terve, turvaline, enesekindel sina.
See on palju olulisem, kui su oskused ja annid.
Ma töötaks pigem kellegagi, kes on ehk pisut vähem andekas,
aga väga kindel ja turvaline endas,
kui kellegagi, kellel on mustmiljon andi,
kuid kui kelle juures sulle ei meeldi
kasvõi üks kõige väiksemgi asi, mida nad teevad,
siis nad solvuvad selle peale.
Kui paljude jaoks on kurnav tegeleda ebakindlate inimestega?
Osad teist, kes on ebakindlad, mõtlevad nüüd, et olen õel.
Ma ei ole õel.
Tahan lihtsalt öelda, et see on suhete jaoks ülimalt raske,
kui üks suhte osapool peab kulutama kogu oma aja sellele,
et teist "terveks teha".
Me oleme hakanud tundma kaasa taolistele inimestele,
samas kui Jeesus tuli, et tervendada meid sellest,
nii et me ei peaks olema sellised
ja võiksime olla enesekindlad ning teha suuri asju,
olles maailma muutjad ja omades imelist elu.
Ja mitte nii, et muudkui viriseme ja paneme teisi endale kaasa tundma.
Mul oleks igasugu põhjusi, miks ennast haletseda.
Mu isa kuritarvitas mind, mu ema ei aidanud mind jne. jne.
Ja ma haletsesingi end pikki aastaid.
Istusin aga oma pesas ja muudkui haletsesin end.
Kuid mitte enam.
Su algus võis olla niru, kuid sa võid lõpetada võidukalt.
Samas sõltub see paljuski sinust endast.
Ainus viis, kuidas olla enesekindlad ja turvalised,
on ammutada megadoosides Jumala armastust.
"Jumal armastab mind, Jumal armastab mind!"
Mäletan, kuidas vaatasin end 38. aastat tagasi peeglist
ja ütlesin: "Jumal armastab sind!"
Sest mul polnud enne seda ilmutust.
Mind ei armastatud lapsena, nii et mul polnud ilmutust sellest.
Seetõttu ei suutnud ma ka armastada kedagi teist.
Mul oli raske inimestega läbi saada.
Mul oli kõigi oma suhetega raskusi,
sest ma ei osanud iseendagagi läbi saada.
Olete veel minuga?
Kui sa ei armasta iseennast, kuidas saaksid siis teisi armastada?
Sa ei saa anda seda, mida sul endal pole.
Ära iialgi ütle: "Ma vihkan ennast!"
Ühtlasi lõpeta ka kõigest sellest rääkimine,
mis sulle enda juures ei meeldi.
Sa võid põlata oma pattu, aga samas armastada siiski iseennast.
"Joyce, oled sa ikka kindel selles kõiges?"
Jah, üsnagi kindel.
Üsnagi kindel.
Me võime olla turvalised.
Tead kui imeline on omada vabadust olla see, kes sa oled.
Tunda end turvaliselt Jumala armastuses enda vastu.
Mitte laguneda koost' igakord, kui mõne vea teed.
Tead, mis? Ma parandan pidevalt meelt.
Ma olen ülim meeleparandaja.
Aamen?
Küll aga ei raiska ma minutitki süütunde peale.
Samas tegin seda kunagi rohkesti.
Jumala armastus ei tugine sellele, et sa ei tee mitte kunagi ühtki viga.
Aamen?
Nii võid armastada oma ebatäiuslikku mina.
Sa ei pea armastama oma pattu, kuid sa võid sellele otsa vaadata.
Kui nüüd aus olla, siis - ma olen üsna kärsitu.
Olen selle muutmise osas küll paremaks muutunud.
40. aasta vältel.
Kuid mul on veel pikk maa minna.
Aamen?
Dave aga lausa sündis kannatlikuks ja see ajab mind hulluks.
Ta lihtsalt ütleb: "Pole hullu. Võtame rahulikult."
Samas kui ma ütlen: "Miks sa juba valms pole?
Tead ju, et peame juba liikuma hakkana!
Miks sa küll kunagi valmis pole?"
Mispeale ta vastab: "Ära stressa kallis! Võta rahulikult."
Seda väljaarvatud juhul, kui ta läheb golfi mängima.
Siis on hoopis teine lugu.
Päriselt ka.
Kui paljud teavad oma nõrkusi?
Kui paljud on kärsitud?
Kui paljud räägivad liiga palju, sattudes seetõttu jamadesse?
Kui paljudele meeldib omada kontrolli kõige üle?
Me võiks siin terve õhtu kätetõste harjutusi teha.
See oleks juba täitsa trenni eest.
Tead, mis saatanat närvi ajab?
Kui tead, kes sa oled Kristuses ja mida sa pole iseendas.
Aga samas meeldid endale ikkagi!
Tead, kui närvis saatan on, et seda kõike täna kuuled,
sest nüüd on oht, et lähed koju ja ütled: "Ma armastan end!
Ma täiega armastan end!"
Mispeale võid ärgata homme hommikul
ja armastada ehk neidki, kellega ühe katuse all elad.
Ja nad ütlevad: "Mine veel sinna konverentsile!"
"Palun käi kõik 4. sessiooni läbi!"
Ma pole veel kuhugi jõudnudki, aga lõbus on ikka.
Ja samas me ju siiski ka õpime midagi, onju?
Üks parimaid asju, mida sulle öelda võin
Jumala armastuse kohta su vastu -
ma õppisin selle 1. Johannese 4:16 kirjakohast.
Ja see ütleb Piibli laiendatud tõlkes järgmist.
Ma poleks sellest teadnudki, kui poleks laiendatud tõlget lugenud.
"Me teame, mõistame ja tunneme ära,
olles vaatluste ja kogemuste põhjal teadlikud
ning uskudes, kinnitudes ja toetudes armastusele,
mis Jumalal on meie vastu."
Ehk ta ütleb siin - olen täiesti teadlikult teadlik
Jumala armastusest.
See pole see,
et käid pühapäeviti kirikus, pastor ütleb: "Jumal armastab sind"
ja sa plaksutad selle peale ning ütled: "Aamen."
Ei.
Sa elad ja oledki Jumala armastuses.
Sa ärkad hommikul teadmisega, et Jumal armastab sind
ning näed Tema armastust läbi kogu päeva.
Jumal ütleb,
et peame minema Ta juurde, kui väikesed lapsed.
Peaksime olema elevil kõigist väikestestki asjadest,
mida Jumal me heaks teeb.
Mida meie aga oleme õppinud efektiivselt ignoreerima.
Toon siinkohal näite.
Tahtsin möödunud nädala teisipäeval
broneerida aega,
et teha midagi kolmapäeval.
Seda kohas, kus ajad on tavaliselt üsna kinni.
Kuid ma ei tahtnud sinna ainuüksi aega,
vaid parim aeg mu enda jaoks oleks olnud 13.30.
Tavaolukorras poleks selleks just suurt palju lootust,
mistõttu mõtlesin, et jätan selle sinnapaika.
Siis aga otsustasin paluda kiire palve: "Issand, mulle meeldiks seda teha,
mistõttu kui saaksid mulle aja korraldada,
oleksin tõeliselt tänulik."
Nii helistasin sinna kohta ja küsisin:
"Ega teil juhuslikult lõuna ajal mõnda vaba aega ole?",
mispeale mulle vastati: "13.30 on vaba."
"Wau! Aitäh Sulle Jeesus!"
Osad teist mõtlevad nüüd: "Ah, see oli lihtsalt juhus!"
Ei, ei, ei, ei, ei, ei, ei!
Me peame lõpetama taolise mõtteviisi.
Kui usaldad end Jumala hoolde, pead jälgima Tema armastusetegusid,
olema teadlik Ta armastusest
ning tegema sellest suure numbri.
Ja eriti tuleb teha numbrit väikestest asjadest,
mida Jumal me heaks teeb.
Ma isegi ei jaga osasid neid asju teistega,
sest tajun, et mu suhtes Jumalaga on midagi nii kallist ja püha
ja me vahel on otsekui suur hulk isiklikke saladusi.
Jah, ma jagan teiega teatud asju, et anda edasi oma õpetuse tuuma,
kuid samas on asju, mille osas olen õppinud vaikima
ja lihtsalt nautima neid.
See on minu ja Jumala vaheline asi.
Jumal armastab sind ja ilmub ka välja sul elus,
kui vaid lased Tal seda teha.
Ja siis sa armastad Teda vastu.
Tegu on ühe armastuse tsükliga.
Ta armastab mind ja ma võtan selle armastuse vastu,
õppides samal ajal ka armastama iseennast
ning armastades Teda vastu.
See on väga lihtne,
sest me teeme seda läbi Talle kuuletumise.
Jeesus ütles Johannese 14:15: "Kui te tõesti armastate mind,
siis pidage mu käske."
Teine viis, kuidas näidata üles oma armastust Jumala vastu,
käib ühtpidi samuti läbi sõnakuulelikkuse
ja selleks on teiste inimeste armastamine;
teiste heaks millegi tegemine.
Jeesus küsis Peetruselt Johannese 21:15-18:
"Peetrus, kas sa armastad mind?" - "Jah Issand, Sa tead, et armastan."
"Siis toida mu lambaid."
Kas ma võiks anda oma tõlke sellest,
ilma soovita kedagi riivata.
"Peetrus, kas sa armastad mind?" - "Jah Issand, Sa tead, et armastan."
"Siis mine aita kedagi."
"Toida mu lambaid" võib kõlada liiga vaimulikuna,
et sellele pihta saada,
mistõttu ütlen seda lihtsamalt.
Kuid see on see, mida Ta ütles.
Ta peab meid oma lammasteks, öeldes: "Toida ja aita neid!
Tee midagi nende heaks ja täida nende vajadused!"
Ta küsis Peetruselt kolm korda: "Kas armastad mind?"
ja Peetrus vastas jaatavalt.
"Siis toida mu lambaid!"
"Peetrus, kas armastad mind?" - "Jah Issand, Sa ju tead, et armastan"
"Siis toida mu lambaid!"
Ja siis Ta ütles salmides 17-18 Peetrusele midagi,
mida me kohe üldse kuulda ei taha:
"Oled siiamaani teinud oma plaane ja asju, mida sa oled tahtnud,
kuid nüüdsest saab keegi teine sind juhtima
ja viima sind kohtadesse, kuhu sa ei taha minna."
Aih!
Me ei pea olema seal, kus me tahame olla,
vaid peame olema seal, kus Jumal meid vajab.
Me ei pea olema seal, kus me tahame olla.
Kui aus olla,
siis keegi ei hüppa rõõmust 42-tunnise lennureisi peale,
et jõuda Indiasse.
Kuid see on koht, kus Jumal vajab mind.
Nii olen ka ülimalt rõõmus selle üle ja ootan neid aegu, et sinna minna.
Sest tead, mis?
Lihalikul lõbul
ja vaimulikul rõõmul on suur vahe.
Dr. Paul Osteen, kellest eelmine kord rääkisin,
on tõeliselt võrratu Jumala mees.
Tegelikult on kogu Osteen'ide pere võrratud inimesed.
Nad tõesti on.
Paul jätab igal aastal 3-4 kuuks
oma kena õhukonditsioneeriga koguduse Houstonis
ja oma kena kodu
ning läheb Aafrikasse, et opereerida seal inimesi.
Tasuta.
Igal aastal.
Ta ütles: "Enne, kui seekord Aafrikast koju tulin,
olin üks päeva terve päeva inimesi opereerinud
ja olin väsinud.
Kuid mööda tänavat sealse kodu poole minnes
mõtlesin: "Maailmas pole ühtki teist paika,
kus hetkel olla tahaksin,
kõndides mööda seda teed siin.""
See on keegi, kes armastab oma elu.
Ma ei räägi oma mugavuse armastamisest.
Ma ei räägi puhkuse
või nädalalõppude armastamisest.
Ma räägin oma elu armastamisest
ja iga ajahetke armastamisest selles.
Me elus on võrratuid aegu
ja siis aegu, mis esitavad meile väljakutseid.
On toredaid ja vähem toredaid aegu.
On külvamise ja lõikamise aegu.
Kuid lõikusaeg pole võimalik ilma külviajata.
Külviaeg aga tähendab, et loobud pidevalt millestki,
seejärel oodates.
Seemnete külvamine
ja siis aja andmine
ja siis lõikus.
Kuid sa ei saa olla vaimustuses ainuüksi lõikusest,
sest külviajast tuleb samuti läbi minna,
et jõuda lõikusaega.
See võib tähendada seemnete külvamist mõnda suhtesse.
Vahel võib võtta aastaid, mil pead tegema õiget asja,
enne kui inimene, keda õigesti kohtled,
hakkab ka sind õigesti kohtlema.
Kas oleksid valmis seda tegema,
kui see võiks osutuda neile ukseks, et võtta Jeesus vastu oma ellu?
"No ma ei tea! Ma ei kavatse küll midagi sellist taluda."
Küsisin ühelt naiselt: "Miks te lahutasite?",
mispeale ta vastas: "Me lihtsalt ei sobinud"
ja ma mõtlesin: "Aga kes üldse sobivad?"
Kes üldse on loomupäraselt sobivad?
Jumal on pannud sind kokku kellegagi, kes on su vastand
ja seda mitte ainuüksi meelelahutuseks.
Sest kui lõpetaksid temas kõikvõimalike vigade otsimise,
näeksid ka, et temas on asju, mida sul pole, aga mida sa vajad.
Mulle meeldib rääkida, Dave'le mitte nii väga,
nii et halleluuja - mul on keegi, kes mind kuulab!
Tänu Jumalale!
Aamen?
Oh aeg, meil on täna liigagi lõbus!
Kuuletu Jumalale.
"Kui mind tõesti armastad, pead ka mu käske
ja armastad inimesi."
Mul on nii palju häid piiblisalme inimeste armastamise kohta.
Ma pean vist jätma kogu oma ülejäänud jutu homseks,
sest mul on siin veel hulganisti materjali.
1. Johannese 3:11 ja me lõpetame sellega.
"Jah, see ongi sõnum, mida te olete kuulnud algusest peale,
et me peame üksteist armastama."
Aamen?
Jumal on loonud meid kõiki hingama, kas pole?
Kuid sa ei hinga ainuüksi sisse, vaid sa hingad ka välja.
Kui inimesed tahavad ainult ammutada
stiilis: "Anna mulle midagi! Anna mulle midagi!"
ja nad ei anna kunagi midagi välja...
Proovi veel korra, enne, kui me nüüd lõpetame -
hinga sügavalt sisse ja hoia hinge kinni.
Hinga veel sügavalt sisse ja hoia.
Ei mingit välja hingamist!
Hinga veelkorra sisse ja hoia.
Kaks korda veel!
Näed? Sa pole loodud selleks.
Ja kui ainult nii jätkaksid, minestaksid peagi ära.
Päriselt ka.
Jumal on loonud meid hingama sisse
ja hingama välja.
Ehk siis, Ta tahab täita meid millegi heaga,
et meie omakorda võiks täita kedagi teist sellega.
Tema täidab meid ja meie omakorda teisi.
Nii saad käia end alati tankimas.
Sul on tõesti võimalus nautida igat päeva ja hetke oma elus
tehes seda, mida Piibel ütleb - lootes Jumalale ja tehes head.
Täna pakun sulle 3-osalist õpetust: "Elades elu, mida armastad".
Kas leiduks üldse kedagi, kes ei tahaks niimoodi elada?
Usun, et tead vähemalt 10. inimest, kellele meeldiks saada neid CD'sid.
CD'dega tuleb kaasa ka raamat "Jumala suurimad annid",
mis räägib kolmest põhitõest, millest peaksime igati teadlikud olema
Need puudutavad väge, mis peitub Jumala Sõnas, nimes ja veres.
Aitäh, et olid koos meiega!
Täna pakume sulle 3-osalist õpetust "Elades elu, mida armastad".
Meil on alati midagi, mille üle olla õnnetud,
kui me ei õpi olema rõõmsad Issandas.
Joyce jagab selles õpetuses praktilisi, Piibli-põhiseid nõuandeid,
mis aitavad sul armastada elu, mida elad.
Materjal on saadaval nii CD'dena või digitaalselt allalaetavana.
Ühtlasi pakume sulle Joyce'i raamatut "Jumala suurimad annid",
mis räägivad väest, mis peitub Jumala Sõnas
ning Jeesuse nimes ja veres.
Mõistes neid ande
saad ka kogeda kõike, mis kuulub sulle Kristuses.
Sul on vaid üks elu, mistõttu armasta seda!
Tellimisinfo on nähtav ekraanil.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.